stanford-oval/wikipedia huggingface dataset:
רגשות ותרבות
מחקרים על תרבות ורגשות

מחקרים על רגשות מפרספקטיבה תרבותית נבעו משלושה תחומים מרכזיים: אנתרופולוגיה, סוציולוגיה ופסיכולוגיה. התיעודים הראשונים של רגשות מהיבט תרבותי היו אתנוגרפיים, ותיארו רגשות כאידיוסינקרטיים. חוקרים כמו מרגרט מיד, גרגורי באטסון וג'ין בריגס תיארו תופעות רגשיות ייחודיות לתרבויות מסוימות, והדגישו את ההשפעה התרבותית על רגשות. לדוגמה, בריגס חיה מספר שנים בקרב שבט האינואיט אוטקו (Utku) ותיארה חברה בה כעס ואלימות כמעט אף פעם לא מתרחשים. זאת חרף הדעה הרווחת במערב כי כעס הוא רגש פרימיטיבי-אוניברסלי. למרות שמחקרים אתנוגרפיים אלו הצביעו על הבדלים בין-תרבותיים ניכרים, לא ניתן להסיק מהם מסקנות כלליות בנוגע לאילו אספקטים בתרבות משפיעים על רגש, ובאיזו עוצמה. ייתכן לדוגמה שאותם רגשות אכן נחווים על ידי כל בני האדם, אך האירועים המעוררים אותם או התגובות שהם גוררים משתנים בין תרבויות.
בשנות ה-70' של המאה העשרים, הפסיכולוג פול אקמן הראה שלמרות שהבדלים אידיוסינקרטיים קיימים, הרגשות הבסיסיים הם ביולוגים בעיקרם ולכן אוניברסלים, מבוטאים ונתפסים באופן דומה בכל התרבויות. רגשות אלו הם כעס, פחד, עצב, שמחה, הפתעה וגועל. עם זאת מחקרו נתקל בביקורת מצד חוקרים אחרים כדוגמת ליסה בארט
.
ישנן עדויות התומכות בשתי השקפות אלו. תאוריות המתייחסות לרגשות כנקבעים תרבותית נוטות להדגיש גורמים הקשורים לסביבה החברתית: אירועים מקדימים, התנהגויות גלויות, ודרכים ייחודיות לחשיבה ודיבור על רגשות. תאוריות המתייחסות לרגשות כאוניברסליים מתרכזות יותר במאפיינים פרטניים של הרגש, כמו הבעות פנים.
מחקרים עדכניים יותר על רגשות ותרבות משתמשים בכלים מתחום הפסיכולוגיה החברתית כדי למצוא מאפיינים תרבותיים כללים המשפיעים על רגשות. מחקרים אלו מסתמכים פעמים רבות על סיווג של תרבויות לפי ערכים מסוימים, דוגמת ערכי התרבות שהוצעו על ידי ג'רארד הופסטדה או בפרויקט ה-GLOBE שהובל על ידי רוברט האוס.
הבסיס להבדלים בין תרבותיים > הבניית העצמי

הדרך בה אדם תופס את עצמו ביחס לסביבה החברתית בה הוא נמצא משפיעה על עולמו הרגשי. תרבויות קולקטיביסטיות מדגישות את השייכות הבסיסית של בני אדם לחברה בה הם חיים, למשל על ידי הערכה של הפניית קשב לצורכי האחר, השתלבות, ותלות הרמונית האחד בשני. מסיבה זו הגדרת העצמי בתרבויות קולקטיביסטיות נובעת מתוך הקשר עם חברי הקבוצה, והפרט ממוקד מאוד בקשר עימם. לעומת זאת, בתרבויות אינדיבידואליסטיות העצמי הוא בלתי תלוי והפרטים שואפים לשמור על עצמאותם ביחס לאחרים על ידי טיפוח העצמי וגילוי וביטוי המאפיינים הייחודיים להם.
הבסיס להבדלים בין תרבותיים > רגשות סובייקטיביים ורגשות אובייקטיביים

הראייה של העצמי כבלתי-תלוי בתרבויות אינדיבידואליסטיות מביאה לתפיסה של רגשות כחוויה אישית וייחודית. המציאות הרגשית נתפסת כסובייקטיבית: הציפייה היא שלאנשים שונים יהיו עולמות רגשיים נפרדים, וכי הם יגיבו בדרכים שונות לחוויות דומות. מאידך גיסא, בתרבויות קולקטיביסטיות רגשות נחווים מתוך מערכות יחסים. הם משקפים את העולם החיצוני ולא הפנימי ולכן נתפסים כאובייקטיביים: ההנחה היא שכל האנשים יחוו את אותו הרגש בתגובה למצב חברתי דומה.
הבסיס להבדלים בין תרבותיים > רגשות והעצמי

בהתאם לאמור לעיל, הבניית העצמי משפיעה על החוויה הרגשית האישית. הצורך להאדיר את העצמי ואת עצמאותו בתרבויות אינדיבידואליסטיות מביא לשכיחות רבה יותר של רגשות המדגישים את הייחודיות והנבדלות של הפרט. בתרבויות קולקטיביסטיות רגשות קשורים יותר למערכות יחסים עם האחרים ולהתאמה של הפרט לסביבה החברתית. מכאן, שאותו מצב עשוי להוביל לרגשות שונים בשתי התרבויות. במחקר שערכה מסקיטה (Mesquita, 2001) נמצא שהישגים הקשורים להשכלה אקדמית הביאו לרגש של גאווה בטורקיה (תרבות קולקטיביסטית) כתוצאה מהכבוד שהובא למשפחה, בעוד שבהולנד (תרבות אינדיבידואליסטית) הישגים דומים הביאו לרגשות סיפוק עצמי.
הבסיס להבדלים בין תרבותיים > נורמות תרבותיות לרגשות

קיימות נורמות חברתיות למאפיינים שונים של רגשות:
נורמות כלליות לרגשות: אילו רגשות נחשבים חיוביים או שליליים? אילו צריכים להיות שכיחים יותר?
כללי הרגשה: כיצד צריך אדם להרגיש בתגובה למצב מסוים? (האם ביקורת מובילה לבושה או לכעס?)
כללי הצגה: כיצד אדם צריך להתנהג כשהוא חווה רגש מסוים? (האם כעס גורר תוקפנות או התכנסות בעצמי?)
בעוד שתרבויות אינדיבידואליסטיות כללי ההצגה הם רפויים (loose), כלומר ישנן דרכים רבות המקובלות להפגנת רגש מסוים, הנורמות לגבי החוויה של הרגש הן הדוקות ביותר. לפי נורמות אלו אדם צריך להיות מאושר ולשאוף לאושר, ואם אדם אינו מאושר הרי שהוא נכשל בהשגת מטרותיו בחיים. לעומת זאת, בתרבויות קולקטיביסטיות דוגמת סין הנורמות לגבי חוויית הרגש הן רפויות: אין ציפיות ברורות בדבר הדרך בה אדם אמור להרגיש, אך כללי הצגת הרגש הם הדוקים ביותר: יש ציפיות ברורות בדבר הדרך בה אדם אמור להפגין את רגשותיו במצב מסוים. למשל, תרבויות קונפוציאניות רואות בביטוי של כל רגש, חיובי או שלילי, איום אפשרי לסדר החברתי, ולכן יש בהן נורמות לאי הפגנה של רגשות. אדם יכול להרגיש כיצד שירצה, כל עוד הוא אינו מפגין זאת כלפי חוץ.
השפעות תרבותיות על היבטים רגשיים > תרבות ושביעות רצון מהחיים

תרבות משפיעה על הרווחה הסוביקטיבית. המושג הרווחה כולל גם שביעות רצון כללית מהחיים, וגם את הרגשנות - האיזון היחסי בין רגש חיובי ושלילי בחיים היומיומיים. תרבות מפנה את תשומת הלב למקורות מידע שונים לצורך שיפוט שביעות הרצון מהחיים, ולכן משפיעה על השיפוט האישי של הרווחה. תרבויות אינדיבידואליסטיות מכווינות את הקשב למצבים ורגשות פנימיים (דוגמת רגשות חיוביים או שליליים), בעוד שבתרבויות קולקטיביסטיות הקשב מופנה למקורות חיצוניים (כמו הענות לנורמות חברתיות או מילוי החובות). ואכן, סו ועמיתיו (Suh et al. 1998) מצאו מתאם גבוה יותר בין שביעות רצון מהחיים והשכיחות היחסית של רגש חיובי בתרבויות אינדיבידואליסטיות, לעומת תרבויות קולקטיביסטיות בהן רגש ועמידה בנורמות תרמו במידה שווה לשביעות הרצון מהחיים.
השפעות תרבותיות על היבטים רגשיים > אשמה ותרבות בעולם העבודה

בושה היא תגובה אוטומטית ובלתי רצונית הנובעת מכישלון אישי המשויך לעצמי. הכישלון הוא ביחס לציפיות אדם מעצמו, ולכן בושה היא רגש חברתי המערב גם את ההכרה האישית. בגוזי ועמיתיו (Bagozzi et al. 2003) חקרו את השפעת הבושה על אנשי מכירות בהולנד (תרבות אינדיבידואליסטית) ובפיליפינים (תרבות קולקטיביסטית). הם מצאו שהתנסויות גרועות עם לקוחות גרמו לרגשות בושה דומים בשתי התרבויות. אולם, התגובות לרגש זה היו הפוכות: הבושה גרמה לאנשי המכירות ההולנדים לסגת ולבצע באופן פחות טוב את עבודתם, כנראה משום שהם הפנו את רוב המשאבים המנטליים פנימה, להגנת העצמי. אנשי מכירות פיליפיניים חוו גם הם בושה, אך היא גרמה להם להשקיע יותר מאמצים בבניית היחסים ולכן לבצע טוב יותר את עבודתם. יתרה מכך, אנשי המכירות הפיליפיניים הראו יותר התנהגות אזרחית לאחר חוויית בושה. הסיבה לכך היא שבתרבויות קולקטיביסטיות בושה משמעה שההרמוניה החברתית הופרה ועל הפרט לפעול להשיבה.
בעיות במחקר תרבות ורגשות

מספר בעיות מתעוררות כאשר מנסים להשוות רגשות בין תרבויות שונות.
בעיות במחקר תרבות ורגשות > תרגום

מילים המתארות רגשות אינן תמיד שקולות מעבר לתרבויות. למשל, לשמחה יש משמעות עליזה באנגלית, אך עבור שבט הקיפסיגיס שמחה מתרחשת כאשר "שום דבר אינו מטריד אותך" ולכן יש לה משמעות שקטה ורגועה.
ישנם רגשות אידיוסינקרטיים, שאין להם מונחים מקבילים בשפות אחרות:
אבימאן (Aviman) הוא מונח הינדי המתאר כעס אוהב מלא גאווה.
סוקהי (Sukhi) הוא מונח הינדי הקשור לשמחה ושלווה.
פוראי הוא מונח יפני המתאר תחושת קשר לאדם אחר.
רטוקאן (Rettokan) הוא מונח יפני שמשמעו להרגיש נחות.
בעיות במחקר תרבות ורגשות > סיווג הרגשות

בכל התרבויות אנשים מדווחים כי הם רוצים להרגיש יותר רגשות חיוביים משליליים. כל התרבויות מסווגות רגשות כנעימים או כבלתי נעימים וכרצויים או כבלתי רצויים, ורוב הרגשות מסווגים בצורה דומה בכל התרבויות. למשל, עצב מסווג כלא נעים ולא רצוי בכל מקום, ושמחה היא תמיד רגש נעים ורצוי. אולם הסיווג של רגשות אחרים אינו זהה בכל התרבויות, והוא תלוי מידה בה הרגש נתפס כמועיל או מזיק למטרותיו ולרווחתו של אדם, וכן לנורמות החברתיות. דוגמאות לרגשות כאלו כוללות:
גאווה מסווגת כרגש חיובי בתרבויות מערביות (דוגמת ארצות הברית), אך בהודו היא נחשבת לרגש שלילי.
אהבה היא רגש חיובי לחלוטין בתרבויות מערביות, אך בסין היא נתפסת כקרובה יותר לצער ולרגשות אובדן שליליים.
ראו גם

רגש
רגשנות
יחסי גומלין בין רגש וקוגניציה
רגשות כמידע חברתי
הערות שוליים

↑  Jean Briggs, Never in Anger ISBN 0-674-60828-3
↑  Ekman, P. (1972) Universals and cultural differences in facial expressions of emotion. In J. Cole (Ed.), Nebraska Symposium on Motivation 1971, Vol. 19, pp. 207-283. Lincoln, NE: University of Nebraska Press
↑  Gendron, M., Roberson, D., van der Vyver, J. M., & Barrett, L. F. (2014). Perceptions of emotion from facial expressions are not culturally universal: evidence from a remote culture. Emotion, 14(2), 251.
1 2 3  Mesquita, B., & Frijda, N. H. (1992) Cultural variations in emotions: A review. Psychological Bulletin, 112, 179-204
↑  House R. et al. (2004) Culture Leadership and Organizations: The GLOBE study of 62 Societies. Thousand Oaks: Sage. ISBN 0761924019
1 2  Markus, H.R. and Kitayama, S. (1991) Culture and the self: Implications for cognition, emotion and motivation. Psychological Review, 98, p. 224-253.
1 2  Mesquita, B. (2001) Emotions in collectivist and individualist contexts. Journal of personality and Social Psychology, 80, p. 68-74.
1 2  Eid M., & E. Diener. 2001. Norms for experiencing emotions in different cultures: inter- and intranational differences. Journal of personality and Social Psychology, 81(5), p. 869-885.
1 2  Suh, E., E. Diener, S. Oishi &H.C Triandis. (1998) The shifting basis of life satisfaction judgments across cultures: Emotions versus norms. Journal of personality and Social Psychology, 74, p. 482-493.
↑  Bagozzi, R.P., W. Verbeke & J.C Gavino (2003) Culture moderates the self-regulation of shame and its effects on performance: The case of salespersons in the Netherlands and the Philippines. Journal of Applied Psychology 88 p. 219-233.
1 2  Scollon, C. N., Diener, E., Oishi, S., & Biswas-Diener, R. (2004) Emotions across cultures and methods. Journal of Cross-Cultural Psychology, 35, p. 304–326.
↑  Tsai, J.L., Miao, F., & Seppala, E. (2007) Good feelings in Christianity and Buddhism: Religious differences in ideal affect. Personality and Social Psychology Bulletin, 33(3), p. 409-421
קרל רוברט נסלרודה

| --- | --- |

 לידה:  14 בדצמבר 1780 ליסבון, פורטוגל 
 פטירה:  23 במרץ 1862 (בגיל 81) סנקט פטרבורג, האימפריה הרוסית 
 מדינה:  האימפריה הרוסית 
 מקום קבורה:  בית הקברות הלוטרני סמולנסקי 
 בן או בת זוג:  מריה נסלרודה 
 פרסים והוקרה
 אבירי מסדר הרוח הקדושה  מסדר הגואלפים  לגיון הכבוד  מסדר בית הנאמנות  מסדר העיט האדום  מסדר הכתר  מסדר לאופולד  מסדר הרוח הקדושה  המסדר המלכותי של השרפים  מסדר סנט מוריס ולזרוס  מסדר הפיל  מסדר הבשורה הקדושה  אות מסדר כוכב הקוטב  מסדר קרלוס השלישי  מסדר פרננדו הקדוש וההצטיינות  מסדר אישטוון הקדוש של הונגריה  אות המסדר אלכסנדר נבסקי הקדוש  אביר במסדר גיזת הזהב  מסדר העיט השחור  עיטור מסדר העיט הלבן של פולין  אביר במסדר סן-מישל  אביר במסדר אלכסנדר נבסקי  מסדר גיזת הזהב  עיטור  אנה הקדושה,  דרגה ראשונה  אות המסדר ולדימיר הקדוש, דרגה 1  הצלב הגדול של מסדר קרלוס השלישי  מסדר ולדימיר הקדוש, דרגה 2  מסדר העיט האדום, דרגה 1  עיטור אנדריי הקדוש  המסדר הצבאי הקונסטנטיני הקדוש של גאורגיוס הקדוש 
 
הרוזן קרל רוברט נסלרודה (Karl Robert Nesselrode‏; 14 בדצמבר 1780 – 23 במרץ 1862) היה דיפלומט רוסי ממוצא גרמני-בלטי ואחד המדינאים השמרנים הבולטים בברית הקדושה.
חייו

נסלרודה נולד בליסבון, פורטוגל, שם שימש אביו – רוזן באימפריה הרומית הקדושה (נפטר ב-1810) – שגריר של הצאר הרוסי. מתוך כבוד לאמו הפרוטסטנטית הוא נטבל בבית התפילה של השגרירות הבריטית, וכך נעשה חבר בכנסייה האנגליקנית. את חינוכו קיבל בגימנסיה בברלין, שם שירת אביו כשגריר בחצר מלך פרוסיה.
בגיל 16 התגייס לצי המלחמתי הרוסי, והודות להשפעת אביו קיבל את תפקיד המזכיר הימי לצאר פאבל הראשון. אחר כך עבר לצבא, ובתקופת שלטונו של הצאר אלכסנדר הראשון הצטרף לשירותו הדיפלומטי. הוא סופח לשגרירות הרוסית בברלין ומאוחר יותר נשלח להאג.
באוגוסט 1806 הוטל על נסלרודה לסייר בדרום גרמניה ולדווח על חילות הצרפתים; אחר כך שירת בזה אחר זה כמזכירם הדיפלומטי של הגנרלים קמנסקי, בוקסהויבדן ופון בניגסן. הוא נכח בקרב אילאו (Eylau) בינואר 1807, וסייע במשא ומתן לחתימת חוזה טילזיט.
נסלרודה נעשה מזכיר המדינה ב-1814 והיה ראש המשלחת הרשמית של רוסיה לקונגרס וינה, אם כי רוב הזמן ניהל אלכסנדר הראשון את ענייני החוץ בעצמו. ב-1816 נתמנה נסלרודה לשר החוץ הרוסי, וחלק את התפקיד עם הרוזן יואניס קפודיסטריאס עד פרישתו של זה ב-1822. משך ארבעים שנים כיוון נסלרודה את המדיניות הרוסית, והיה מהמדינאים הקונסרבטיבים האירופים הבולטים של הברית הקדושה. בין 1845 ו-1856 שירת כראש הממשלה. ב-1849 שיגר חיילים רוסים לעזרת אוסטריה כדי לדכא את מאבק ההונגרים לעצמאות בהנהגת לאיוש קושוט. ניסיונות נסלרודה להרחיב את השפעתה של רוסיה אל הבלקנים והים התיכון הובילו לעימות עם טורקיה, בריטניה וצרפת במלחמת קרים (1853 – 1856). בריטניה וצרפת ראו בדאגה את השפעתה הגוברת של רוסיה והחליטו לסייע לטורקים כדי לבלום אותה. מאוחר יותר השתתף נסלרודה במשא ומתן לחתימת חוזה פריז שסיים את המלחמה.
ראשידי יקיני

ראשידי יקיני (באנגלית: Rashidi Yekini;‏ 23 באוקטובר 1963 – 4 במאי 2012) היה כדורגלן ניגרי ששיחק בעמדת החלוץ. יקיני כבש 37 שערים במדי נבחרת ניגריה והוא הכובש המוביל בתולדות הנבחרת. יקיני שיחק עם נבחרת ניגריה באליפויות העולם בכדורגל 1994 ו-1998 וזכה עם ניגריה בגביע אפריקה לאומות 1994, בו זכה בתואר מלך השערים. יקיני גם שיחק במדי הנבחרת הניגרית באולימפיאדת סיאול 1988.
בנוסף על כך הייתה ליקיני קריירה עשירה באפריקה ואירופה. ב-1993 זכה בתואר כדורגלן השנה באפריקה.
נולד בקדונה, ניגריה.
נפטר ב-4 במאי 2012.
קרחון הו

| --- | --- |

 מידע כללי
 מיקום:  וושינגטון 
 קואורדינטות:  47°47′54″N 123°40′12″W﻿ / ﻿47.7983°N 123.67°W﻿ / 47.7983; -123.67
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קרחון הו(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קרחון הו(למפת וושינגטון רגילה) אולימפיה סיאטל ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט קרחון הו(למפת וושינגטון מוגדלת) אולימפיה סיאטל ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט קרחון הו
 
קרחון הו (באנגלית: Hoh Glacier) הוא קרחון על הר אולימפוס בפארק הלאומי האולימפיק במחוז ג'פרסון, במדינת וושינגטון, שבארצות הברית.
הקרחון הוא מקורו של נהר הו.
הקרחון הוא הקרחון הארוך ביותר בקרחוני הר אולימפוס - אורכו 4.93 קילומטרים; אך הוא קטן בנפחו מקרחון בלו.
הקרחון ממוקם בגובה של 1,701 מטרים מעל פני הים.
לקריאה נוספת

• Robert Wood, , PP 294, 342
• Olympic Mountain Rescue (Society), , P 170
• Olympic Mountain Rescue, , P 175
• J.L. Riedel, Steve Wilson, William Baccus, Michael Larrabee, T.J. Fudge, Andrew Fountain, , Journal of Glaciology, Volume 61, Issue 225, 2015, pp. 8-16, DOI: https://doi.org/10.3189/2015JoG14J138
הערות שוליים

1 2  מידע גאוגרפי
| קרחוני רכס ההרים האולימפיים |
| --- | --- | --- |
| קרחוני הר אולימפוס | אייס ריוור • בלו • ג'פרז • הו • וייט • יוברט • יומס |  |
| קרחוני הר אנדרסון | איל • אנדרסון • הנגינג |  |
| קרחונים על הרים אחרים ברכס | ליליאן • פיירצ'יילד • קארי • קוויטס • קמרון |  |
| --- | --- |
בקרת זהויות :  VIAF: 315529641   WorldCat (עם VIAF): 315529641
ראדו טודוראן

ראדו טודוראן (ברומנית: Radu Tudoran)‏; 8 במרץ 1910 - 18 בנובמבר 1992, היה סופר ומתרגם רומני, אח צעיר של הסופר ג'או בוגזה.
טודוראן נולד בכפר בלז'וי שבמחוז פרחובה בשם ניקולאה בוגזה. אביו היה אלכסנדרו בוגזה, פקיד בצי המסחרי. בגלל מצוקה כספית לאחר מות האב בחר טודוראן ללמוד בבית ספר תיכון צבאי, לימודים שסיים ב-1930 ובהמשך סיים את בית הספר לקצינים בסיביו ב-1932. במשך שש שנים שירת בצבא רומניה בחיל האוויר והשתחרר ב-1938, במקביל לפרסום יצירותיו הראשונות. בתקופה זו שינה שמו לראדו טודוראן, כדי להיבדל מאחיו.
ב-1940 הופיע הכרך הראשון של יצירתו, אסופת נובלות בשם Orașul cu fete sărace (העיר עם בנות עניות) וב-1941 הופיע Un port la răsărit (נמל במזרח), שבמרכזו העיר אודסה ובסרביה, אז תחת כיבוש רומני. הספר זכה להצלחה גדולה ועד 1944 הופיע בשש מהדורות, אך מיקום עלילתו השפיע לרעה על הקריירה שלו לאחר המלחמה. לאחר נפילת שלטון יון אנטונסקו, בשנים 1945 - 1947, פרסם מאמרים בהם ביקר הן את הימין הקיצוני והן את השמאל הקיצוני ועבר לגור בבראילה, שם גם החל לבנות מחסכונותיו סקונר, איתו תכנן להפליג בעולם עד ארץ האש. לאחר שהקומוניסטים השתלטו על ממשלת רומניה והמלך סולק, טודוראן, להבדיל מאחיו אוהד הקומוניזם, הודר מהמערכות, לכן פנה לתחום התרגום. הוא תרגם בעיקר סופרים רוסים וסובייטים, לבדו או בשיתוף פעולה עם Alexander Bek (אלכסנדר בק).
גבולות רומניה נסגרו, לכן תוכניות ההפלגה של טודוראן נגנזו והפסיק את בניית הסקונר, אך הניסיון שנרכש בבנייה יבוא לידי ביטוי באחד מספריו העתידיים, ‏!Toate pînzele sus (כל המפרשים מעלה!) שהופיע ב-1954 ופנה אל בני הנוער. ספר זה הפך לרב מכר גדול מאוד, שנקרא על ידי בני כל הגילים ותורגם לשפות נוספות.
ההשראה של רומן ההרפתקאות הזה נשאבה מעלילותיו של ג'ושוע סלוקום, שהקיף את העולם בספינה ספריי ומהניסיון העצמי של טודוראן בבניית ספינה. עלילת הספר כבשה את דמיונם של הקוראים הרומנים, הופקו מהדורות רבות וטודוראן נאלץ לשנות מעט את עלילת הספר, כדי לאפשר כרך המשך. הופקה סדרת טלוויזיה על פי העלילה ובהמשך הופק גם סרט קולנוע.
טודוראן המשיך לכתוב ולפרסם בהצלחה רבה. ב-1977 מספר העותקים של ספריו השונים, שהודפסו, הגיע למיליון וחצי. את עשרים שנותיו האחרונות הקדיש לסדרת ספרים הקרויה "סיום של מילניום". בשנת חייו האחרונה עבד על הספר השביעי בסדרה, "מתחת לאפס מעלות", שהתמקד בתקופה שבין השנים 1945 - 1953 ברומניה.
טודוראן הלך לעולמו בעקבות מחלת כלי דם.
מספריו

1940 Orașul cu fete sărace (העיר עם בנות עניות), אסופת נובלות.
1941 Un port la răsărit (נמל במזרח), רומן שעלילתו מתרחשת באודסה ובבסרביה.
1943 Anotimpuri (עונות), רומן.
1945 Flăcări (להבות), רומן. במהדורות מאוחרות יותר שונה השם ל-Flăcările (הלהבות).
1945 Purcelul care a ajuns boier (החזירון שהגיע להיות בויאר), ספר מיועד לילדים ונוער.
1946 'Ferma 'Coțofana veselă (החווה 'העקעק זנבתן השמח'), ספר מיועד לילדים ונוער.
1947 Întoarcerea fiului risipitor (שובו של הבן הבזבזן), רומן.
1954 ‏!Toate pînzele sus (כל המפרשים מעלה!), רומן רב-מכר, שתורגם לשפות זרות והוסרט לטלוויזיה ולקולנוע.
1956 Ultima poveste (הסיפור האחרון), רומן.
1961 Dunărea revărsată (הדנובה עלתה על גדותיה), רומן.
1964 O lume întreagă (עולם שלם), רומן.
1966 Al optzeci și doilea (מספר 82), ספר מסע על שיט באוקיינוס.
1970 Oglinda retrovizoare (המראה הרטרוספקטיבית), ספר מסע באיטליה.
1971 Al treilea pol al Pămîntului (הקוטב השלישי של כדור הארץ), רומן.
1973 Maria și marea (מריה והים), רומן.
1975 Acea fată frumoasă (הצעירה היפה ההיא), רומן.
1978 Casa domnului Alcibiade (ביתו של אדון אלצ'יביאדה), הרומן הראשון מבין שבעה בסדרה "סיום של מילניום".
1979 La nord de noi înșine (מצפון לנו עצמינו), ספר רשמי מסע.
1981 Frumoasa adormită (היפהפייה הנמה), רשמי מסע בארצות הברית.
1981 Viata mea (חיי), רשמי מסע.
1982 Retragerea fără torțe (הנסיגה ללא לפידים), הרומן השני מבין שבעה בסדרה "סיום של מילניום".
1984 Ieșirea la mare (היציאה לים), הרומן השלישי מבין שבעה בסדרה "סיום של מילניום".
1985 Victoria neînaripată (ניצחון חסר כנפיים), הרומן הרביעי מבין שבעה בסדרה "סיום של מילניום".
1986 Privighetoarea de ziuă (זמיר של יום), הרומן החמישי מבין שבעה בסדרה "סיום של מילניום".
1989 O sută una lovituri de tun (מאה ואחת יריות תותח), הרומן השישי מבין שבעה בסדרה "סיום של מילניום".
1994 Sub zero grade (מתחת לאפס מעלות), הרומן השביעי מבין שבעה בסדרה "סיום של מילניום", התפרסם לאחר מות הסופר.
תרגומיו > תרגומים מטיכון סיומושקין

1949 Alitet pleacă în munţi (אליטט פורש אל ההרים), בשיתוף פעולה עם אלנה ספליובה.
1953 Ciucotca (ארץ הצ'וקצ'ים), בשיתוף פעולה עם י. ג'אורג'ביץ'.
תרגומיו > תרגומים ממאנאף סולימנוב

1950 Tainele adâncurilor (סודות המעמקים), בשיתוף פעולה עם איגור גרלקוב.
תרגומיו > תרגומים מויטלי זקרוטקין

1950 Staniţa plutitoare (סטניצה צפה), בשיתוף שטפניה ברטולסקו.
תרגומיו > תרגומים מאלכסנדר פדייב

1951 Ultimul din Udeghe (האחרון מאודגה), בשיתוף מריה ולאד.
תרגומיו > תרגומים מניקולאי ניקיטין

1951 Aurora boreală (זוהר הקוטב), בשיתוף עם איגור גרלקוב.
תרגומיו > תרגומים מלאוניד פלאטוב

1951 Arhipelagul care dispare (הארכיפלג הנעלם), בשיתוף עם איגור גרלקוב.
תרגומיו > תרגומים מאנטולי ריבקוב

1951 Oameni la volan (הנהגים), בשיתוף עם ולנטינה גאידוש.
תרגומיו > תרגומים מאלכסנדר בק

1952 Grăuntele de oţel (דגן הפלדה), בשיתוף עם אירינה בורלנקו.
תרגומיו > תרגומים מאנטונין זאפוטוקי

1952 Se ridică noi luptător (קמים לוחמים חדשים), בשיתוף עם פטרה בוגה.
תרגומיו > תרגומים מיוסיף ליקסטנוב

1953  Aventurile unui mic marinar (הרפתקאותיו של מלח קטן), בשיתוף עם ג. אנטונסקו.
תרגומיו > תרגומים מבולסלב פרוס

1954 Păpuşa (הבובה), בשיתוף עם דן טלמק, שני כרכים.
תרגומיו > תרגומים מז'ול ורן

1955 Cinci săptămâni în balon (חמישה שבועות בכדור פורח)
1956 Ocolul pământului în optzeci de zile (מסביב לעולם בשמונים יום)
1957 Arhipelagul în flăcări (הארכיפלג בלהבות)
תרגומיו > תרגומים מאיוואן גונצ'רוב

1956 Fregata Pallada (הפריגטה פאלאדה), בשיתוף עם מ. מיכאיל.
תרגומיו > תרגומים מצ'ארלס דרווין

1958 Călătoria unui naturalist în jurul lumii pe bordul vasului Beagle (מסע הביגל), בשיתוף עם דינו בונדי.
תרגומיו > תרגומים מאלכסיי ניקולאייביץ' טולסטוי

1968 Aelita (אאליטה) נובלה מדע בדיונית, בשיתוף עם אנדריי איוונובסקי.
הערות שוליים

↑  România literară (ברומנית)
↑  סטניצה היא מין כפר של קוזקים
| --- | --- |
בקרת זהויות :  NLI: 987007269004805171  PLWABN: 9810643819505606  BnF: cb12172094q (data)  GND: 1188333984  ISNI: 0000 0000 7831 3956  LCCN: n90604176  NKC: xx0023417  NLG: 90099  NTA: 070164169  SUDOC: 030268974  VIAF: 98269215   WorldCat (עם VIAF): 98269215
קרחון הוריהאן

ערך זה עוסק בקרחון ברכס בריטניה שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  80°08′00″S 158°45′00″E﻿ / ﻿80.1333°S 158.75°E﻿ / -80.1333; 158.75
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון הוריהאן(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון הוריהאן
 
קרחון הוריהאן (באנגלית: Hourihan Glacier) הוא קרחון באזור רכס בריטניה שבאנטארקטיקה.
הקרחון מנקז את מורדותיו הדרומיים של מגדל וורד, וזורם דרומית-מזרחית לקרחון מריק.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שמו של קפטן ג'וזף ג'י. הוריהאן (Joseph J. Hourihan) מצי ארצות הברית, שהיה רב החובל של ספינת צי ארצות הברית מריק ((USS Merrick (AKA-97), ספינת מטען של צי ארצות הברית במהלך מבצע קפיצה לגובה, שנערך בין השנים 1947–1946, בפיקודו של האדמירל ריצ'רד בירד.
רבקה ויסוקי

| --- | --- |

 לידה:  12 בנובמבר 1971 (בת 52) יורק, ארצות הברית 
 מדינה:  ארצות הברית 
 השכלה:  בית הספר לאמנויות ע"ש טיש 
 תקופת הפעילות:  מ-1996 
 
רבקה ויסוקי (באנגלית: Rebecca Wisocky; נולדה ב-12 בנובמבר 1971) היא שחקנית אמריקאית.
היא ידועה בעיקר בזכות תפקידה בתור אוולין פאוול בסדרת הדרמה הקומית של Lifetime "עוזרות בית נחושות" (2013–2016), החל משנת 2021 היא מככבת בתור הטי וודסטון בסיטקום "רוחות רפאים", של CBS. היו לה תפקידים קטנים בתוכניות כמו "עקרות בית נואשות", ותפקיד חוזר ב"מסע בין כוכבים: פיקארד".
ראשית חייה

ויסוקי נולדה ביורק, פנסילבניה. היא החלה את קריירת המשחק שלה ביורק בתיאטרון יורק ליטל – תיאטרון קהילתי, שם בילתה את רוב ילדותה. היא גם למדה בבית הספר לאמנויות של מושל פנסילבניה. לאחר מכן עבר ויסוקי לניו יורק, וסיימה את לימודיה באגף התיאטרון הניסיוני של אוניברסיטת ניו יורק.
קריירה

ויסוקי החלה להשתתף בתיאטרון, והופיעה בברודוויי ב-1995 ב-The Play's the Thing. מאוחר יותר השתתפה ויסוקי בהפקות בימתיות רבות, ובעיקר גילמה נשים חזקות, כמו ליידי מקבת' ומדיאה. בשנת 2008, זכתה בפרס אובי להופעה מכובדת של שחקנית על תפקידה של לני ריפנשטאהל מהתקופה הנאצית בסרט "האמזונות והגברים שלהם" של ג'ורדן הריסון. היא גם שיחקה בעוד מספר מחזות אוף-ברודוויי, כולל "דון חואן חוזר מהמלחמה", The Tooth of Crime ו-Hot 'N Throbbing.
לוויסוקי היו תפקידי משנה במספר סרטים, כולל "פולוק" (2000), "פאני מאני" (2006) ו-Atlas Shrugged: Part I (2011). היא עשתה את הופעת הבכורה שלה בטלוויזיה בשנת 2000, בפרק של "סקס והעיר הגדולה" המשודר ב-HBO. בשנים מאוחרות יותר, היא גם התארחה בסדרות טלוויזיה שונות כדוגמת "חוק וסדר", "חוק וסדר: כוונה פלילית", "חוק וסדר: מדור מיוחד", "הסופרנוס", NCIS, "בונז", ו"אהבה גדולה", וכן בתור קווין מאב ב"דם אמיתי". לוויסוקי היו תפקידים חוזרים ב-90210 מ-2010 עד 2011, ב"המנטליסט" (2010–2013) בתור ברנדה שטריק, ובעונה הראשונה של סדרת האנתולוגיה "אימה אמריקאית", בתור לוריין הארווי.
בתחילת 2012, מארק צ'רי ליהק את ויסוקי בפרק הפיילוט של קומדיית הדרמה, "עוזרות בית נחושות" בתור אוולין פאוול. היא גילמה את אמא של ברי ב"עקרות בית נואשות". הסדרה הייתה במקור בפיתוח לשידור ב-ABC, אך לא עברה. בשנת 2014, לוויסוקי היו תפקידי אורח בדרמות של ABC "קאסל" ו"עד עצם היום הזה". בשנת 2015, היא השתתפה לצד סאלי פילד בסרט הדרמה הקומית, "שלום, קוראים לי דוריס", בבימויו של מייקל שוואלטר. בשנים העוקבות, ויסוקי השתתפה ב"תיקים באפלה", "החוטאת", "משפחה מודרנית", "מוקד 911", "עבור כל האנושות", ו"מסע בין כוכבים: פיקארד". בשנת 2021, היא החלה לככב בתור הטי וודסטון, הגברת המנוחה של האחוזה, בסדרה הקומית של CBS, "רוחות רפאים".
חיים אישיים

ב-5 בינואר 2015, ויסוקי התארסה ללאפ צ'י צ'ו, מעצב תאורה תיאטרלי, בפונט דה לה טורנל בפריז. הם התחתנו בבוסטון ב-10 באוקטובר 2015.